Сацыяльны педагог — гэта дарадчык, кансультант, абаронца, грамадскі дзеяч, псіхатэрапеўт, эксперт, пасрэднік… Такое азначэнне — не проста вобразнае апісанне, так прафесію сацыяльнага педагога прадстаўляюць на факультэце сацыяльных тэхналогій БДПУ імя Максіма Танка. Зрэшты, і самі сацыяльныя педагогі пагаджаюцца, што ў сваёй прафесійнай дзейнасці яны, як кажуць, “і шавец, і кравец, і каваль, і стругаль”. І менавіта гэтая велізарная колькасць абавязкаў і статусаў, у якіх павінен выступаць сацыяльны педагог у залежнасці ад пастаўленых задач, і прымушае многіх шукаць больш лёгкага хлеба — змяняльнасць кадраў у гэтай сферы, на жаль, па-ранейшаму застаецца значнай.